Räätsaretkel liigume mööda Emajõe-Suursoo ajaloolisi taliteid lumeräätsadega. Veel 100 aastat tagasi olid just need tänaseks peaaegu kadunud rajad kohalikele elanikele oluliseks talviseks ühendusteeks välismaailmaga. Teed olid kasutuses vaid talvel, kui sood ja rabad külmusid.
Retkel imetleme mitmeid Emajõe-Suursoo kauneid põlismetsaseid saari. Naudime looduse metsikut ilu ja rabamaastike avarust. Kindlasti näeme siinsete neljajalgsete ja tiivuliste asukate tegutsemisjälgi.